open-index/open-wikipedia-markdown huggingface dataset:
แรมโบ้ (รีบอร์น)

**แรมโบ้** () เป็นตัวละครจากการ์ตูนเรื่อง ครูพิเศษจอมป่วน รีบอร์น! พากย์เสียงภาษาญี่ปุ่นโดย จุนโกะ ทาเคอุจิ พากย์เสียงโดย อภินันท์ ธีระนันทกุล ฉบับโรส และ นันทนาพร ประสมศรี กับ พัฒน์เตชินท์ ศศิพัฒนธาดา ฉบับการ์ตูนคลับ

## ประวัติ
เป็นนักฆ่าตัวจิ๋วเหมือนรีบอร์น เขามาจากแก๊งมาเฟียโบวีโน่( ในภาษาอิตาเลียน แปลว่าวัว จึงไม่แปลกใจว่าทำไมถึงมีเขาติดอยู่ด้วย) ถูกส่งให้มาสังหารรีบอร์น แต่ดันลืมภารกิจที่ตนทำ เลยต้องมาอยู่ด้วยกันกับสึนะและรีบอร์นซะงั้น เป็นคนนิสัยเอ๋อๆ แต่ก็พอเป็นที่พึ่งพาแก่สึนะได้ แรมโบที่เราเห็นนั้น เป็นเด็ก 5 ขวบ เมื่อเขาใช้ บาซูก้าทศวรรษจ่อยิงใส่ตัวเองทีไร เขาก็จะกลายเป็นหนุ่มหล่ออายุ 15 ทันที (แต่จะอยู่ร่างนี้ได้นานแค่ 5 นาที) แต่ในร่างหนุ่มนั้น ก็ทำเอาเบียงกี้เคยเกือบจะฆ่าเขา เพราะหน้าเขาดันไปเหมือน โรมิโอ แฟนเก่าของเธอนั่นเอง ภายหลังได้กลายมาเป็นผู้พิทักษ์อัสนีของวองโกเล่

## ข้อมูลส่วนตัว
:วันเกิด : 28 พฤษภาคม
:ราศี : เมถุน
:อายุ : 5 ปี
:ส่วนสูง : 60 ซม.
:น้ำหนัก : 5 กก.
:กรุ๊ปเลือด : A 
:ประเทศที่เกิด : อิตาลี
:กิจวัตรประจำวัน : ลอบสังหารรีบอร์น ,เล่นกับอี้ผิง ,ทำตัวติ๊งต๊อง ,เล่นระเบิด 
:ความฝัน : ฆ่ารีบอร์นให้ได้ ,ครองโลก
:ของกินที่ชอบ : ลูกอมรสองุ่น,อมยิ้ม,ทาโกยากิ,ออมเลทของม่าม๊า
:ไฟธาตุ : อัศนี
:แหวนประจำตัว : แหวนวองโกเล่แห่งอัสนี
:สัตว์ประจำตัว : กระทิง
:สิ่งที่ชอบพูด : อดทนไว้,ไม่ไหวแล้ว (พูดตอนร้องไห้)

## เทคนิคและอาวุธที่ใช้
;อาวุธ
:เขา
:ระเบิดลูกเกลี้ยง
:บาซูก้าทศวรรษที่สามารถสับตัวเองกับอีก 10 ปีได้
;อาวุธกล่อง
:**กระทิงอัสนีเวอร์ชันวองโกเล่หรือ บูฟาโล่ ฟูมิเน่ ชื่อกิวด้ง(ข้าวหน้าเนื้อ)**  เมื่อกิวดังคอมโบบิโอโฟ่ม่าก็จะกลายเป็น เกราะของผู้พิทักษ์อัสนีรุ่น1 ชื่อ "แรมโพชิลด์(Lampo's Shield)" 
:**หมวกกันน็อคอัสนีเวอร์ชัน X** เป็นวองโกเล่เกียร์ธาตุอัสนีที่ปรับปรุงใหม่จากแหวนวองโกเล่และแหวนอาวุธกล่องที่ชำรุดเสียหายจากการจู่โจมของชิม่อน โดยเมื่อทำการใส่ไฟธาตุอัสนี "กิวดังเวอร์ชัน X" ก็จะออกมาและเมื่อคอมโบบิโอโฟ่ม่าก็จะกลายเป็น "แรมโพชิลน์" ที่มีพลังและเกราะที่ทรงพลังมากขึ้น
;ท่าไม้ตาย
:**อิเล็คทริคโก้ คอร์นนาต้า (Elettrico Cornata)**  เป็นการรวบรวมสายฟ้าปริมาณมากเอาไว้ที่เขาและพุ่งชนเข้าใส่ศัตรู
:**อิเล็กทริคโก้ รีเวิส (Elettrico Revers)**  เป็นท่าที่ปล่อยกระแสไฟฟ้าลงดิน
:**คอร์น่า ฟูมิเน่ (Corna Fulmine)**  เป็นท่าที่เกิดจากการกลายร่างของกิวดังกลายเป็นแรมโพชิลด์ สามารถปล่อยกระแสไฟฟ้าปริมาณมากเป็นวงกว้างได้
:**กางเขา (Wide Horn)**  เป็นท่าที่โจมตีด้วยเขาสายฟ้าขนาดใหญ่ด้วยเกราะแรมโพชิลน์
:**เขาสายฟ้าฟาด (Corna Molla Elettro Shock)**  เป็นท่าที่สามารถรวบรวมปริมาณไฟฟ้าจำนวนมหาศาลเอาไว้ที่เขาจนสามารถสร้างเกราะสายฟ้าได้
:**เขาเหล็กสายฟ้าฟาด(Ironhorn Electorico)** เป็นท่าที่อาศัยพลังแม่เหล็กจากสายฟ้าในการรวมแร่เหล็กจากพื้นดินสร้างเป็นเขาขนาดใหญ่
:**คลื่นกระแทกเขาเหล็กสายฟ้าฟาด (Ferro Corno Electro Shock)** เป็นการสร้างคลื่นกระแทกจากเขาขนาดใหญ่ที่ทำจากเหล็กที่แข็งแกร่งที่สุดผสานกับคุณสมบัติการแข็งตัวของไฟธาตุอัสนีทำให้มีพลังในการทะลุทะลวงสูง

## อ้างอิง

หมวดหมู่:ตัวละครในครูพิเศษจอมป่วน รีบอร์น!
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2547
หมวดหมู่:ตัวละครชายในอนิเมะและมังงะ
กัวดาลาฆารา (ประเทศสเปน)

**กัวดาลาฆารา** () เป็นเมืองหลักของจังหวัดกัวดาลาฆาราในแคว้นกัสติยา-ลามันชา ประเทศสเปน ตั้งอยู่ห่างจากกรุงมาดริดไปทางตะวันออกเฉียงเหนือประมาณ 60 กิโลเมตร มีประชากร 83,609 คน (ค.ศ. 2008) ได้ถูกนำชื่อไปตั้งเป็นเมืองกัวดาลาฮารา รัฐฮาลิสโกในประเทศเม็กซิโก โดยนุญโญ เด กุซมัน ชาวเมืองกัวดาลาฆารา

## เมืองพี่น้อง
*  กัวดาลาฮารา ประเทศเม็กซิโก
*  กัวดาลาฮารา ประเทศโคลัมเบีย
*  ลิวอร์โน ประเทศอิตาลี
*  นิตรา ประเทศสโลวาเกีย
*  นูเนียตันแอนด์เบดเวิร์ท ประเทศสหราชอาณาจักร
*  ปาร์มา ประเทศอิตาลี
*  รออาน ประเทศฝรั่งเศส

## ระเบียงภาพ

ไฟล์:Palacio del Infantado.pav.jpg|Facade of Palacio del Infantado
ไฟล์:Guadalajara Panteon1.jpg|Panteón de la Duquesa de Sevillano
ไฟล์:SanNicolásElRealGuadalajara.JPG|San Nicolás El Real Church
ไฟล์:Iglesia de San Ginés3.jpg|San Ginés Church
ไฟล์:Ábside de San Gil, Guadalajara.jpg|San Gil Church, apse
ไฟล์:Ayuntamiento Guadalajara.jpg|เทศบาลเมือง
ไฟล์:Mercado Guadalajara2.jpg|ตลาดโบราณ
ไฟล์:Calle Mayor, Guadalajara.pav.jpg|Calle Mayor


หมวดหมู่:เมืองในแคว้นกัสติยา-ลามันชา
การละเมิดลิขสิทธิ์

[thumb|upright=1.2|โฆษณาให้บริการ[ผู้ช่วยจัดทำเอกสารทางกฎหมาย|เตรียมเอกสารเพื่อจดลิขสิทธิ์และสิทธิบัตรจาก ค.ศ. 1906 ซึ่งเป็นยุคที่การจดทะเบียนลิขสิทธิ์ยังเป็นขั้นตอนบังคับในสหรัฐอเมริกา|alt=โปสเตอร์ระบุข้อความ: สิทธิบัตรสหรัฐอเมริกา ลิขสิทธิ์ต่างประเทศ และเครื่องหมายการค้า / ลิขสิทธิ์จะปกป้องคุณจากโจรสลัด และสร้างความร่ำรวยให้คุณ หากคุณมีบทละคร ภาพร่าง ภาพถ่าย การแสดง เพลง หรือหนังสือที่มีค่า คุณควรจดลิขสิทธิ์ อย่าเสี่ยงเมื่อคุณสามารถใช้บริการของเราได้ในราคาประหยัด ส่งคำขอข้อเสนอพิเศษสำหรับนักประดิษฐ์ก่อนยื่นจดสิทธิบัตร แล้วคุณจะได้รับผลตอบแทน ส่งคู่มือสิทธิบัตรให้ฟรี เราให้คำปรึกษาฟรีว่าสามารถจดสิทธิบัตรได้หรือไม่ เราจดทะเบียนจัดตั้งบริษัทมหาชน ค่าธรรมเนียมต่ำ ปรึกษาเราได้ / วอร์เมลและแวน เมเตอร์ ผู้จัดการ บริษัท โคลัมเบีย คอปปี้ไรท์ แอนด์ พาเทนท์ จำกัด วอชิงตัน ดี.ซี.]]
**การละเมิดลิขสิทธิ์** () หมายถึงการนำผลงานของผู้อื่นมาใช้ เผยแพร่ ดัดแปลง ทำซ้ำ โดยผู้เป็นเจ้าของผลงานไม่อนุญาตหรือไม่ได้รับทราบ ปกติแล้วผลงานใดๆ อาทิ สิ่งประดิษฐ์ วรรณกรรม ศิลปกรรม ฯลฯ เป็นกรรมสิทธิ์และลิขสิทธิ์ของผู้สร้างสรรค์โดยปริยาย การนำผลงานมาใช้อาจมีเงื่อนไขบางประการเรียกว่าสัญญาอนุญาต ซึ่งกำหนดโดยเจ้าของผลงานหรือกำหนดตามกฎหมาย เมื่อไม่ทำตามเงื่อนไขจึงละเมิดลิขสิทธิ์

สนธิสัญญาระหว่างประเทศที่มีจุดประสงค์มุ่งให้ความคุ้มครองในเรื่องลิขสิทธิ์ และป้องกันการละเมิดลิขสิทธิ์ เช่น สนธิสัญญากรุงแบร์น (Berne three-step test) สนธิสัญญาลิขสิทธิ์ (WIPO Copyright Treaty) และสนธิสัญญาการแสดงและสิ่งบันทึกเสียง (WIPO Performances and Phonograms Treaty)

นอกจากสนธิสัญญาแล้ว ยังมีองค์กรที่ให้การคุ้มครองเพื่อป้องกันการละเมิดลิขสิทธิ์ เช่น องค์การการค้าโลก (World Trade Organization: WTO) และกรมทรัพย์สินทางปัญญา

## ดูเพิ่ม
* ลิขสิทธิ์ซอฟต์แวร์
* การละเมิดลิขสิทธิ์ซอฟต์แวร์

## อ้างอิง

## แหล่งข้อมูลอื่น

หมวดหมู่:กฎหมายลิขสิทธิ์
หมวดหมู่:องค์การอาชญากรรม
หมวดหมู่:กฎหมายละเมิด
เดอะทีนเอเจอร์ส

**เดอะทีนเอเจอร์ส** () เป็นวงดนตรีอเมริกันหลายเชื้อชาติ แนวเพลงดู-ว็อป มักได้รับการพูดถึงว่าเป็นหนึ่งในผู้ประสบความสำเร็จของวงการร็อกในช่วงแรก มีผลงานเพลงที่โด่งดังจากการร้องของนักร้องวัยรุ่นที่ชื่อ แฟรงกี ไลมอน ในฐานะนักร้องนำ และยังได้รับการขนานนามว่าเป็น วงร็อกวัยรุ่นวงแรกของทั้งหมด

## อ้างอิง

หมวดหมู่:กลุ่มดู-ว็อป
หมวดหมู่:บอยแบนด์
องค์ความรู้

**องค์ความรู้** () หมายถึงความรู้ที่อยู่ในศาสตร์ ได้แก่ ความคิดรวบยอด หลักการ วิธีการ ที่อยู่ในตำรา อยู่ในห้องสมุด ซึ่งอยู่ภายนอกตัวบุคคล ที่สั่งสมกันมาเพื่อให้คนรุ่นหลังได้เรียนรู้ โครงสร้างความรู้ หมายถึง ความรู้ที่อยู่ภายในตัวบุคคล ที่เกิดจากการเรียนรู้ของบุคคลนั้น ๆ ซึ่งไม่ได้ลอกเลียนมาจากองค์ความรู้ แต่ผู้เรียนต้องสร้างขึ้นมาด้วยตนเอง เป็นความรู้ที่เกิดขึ้นใหม่ เมื่อพัฒนาโครง  เป็นความรู้ที่เกิดขึ้นต่อเรื่องใดเรื่องหนึ่ง ซึ่งอาจเกิดขึ้นจากการถ่ายทอดจากประสบการณ์ หรือ จากการวิเคราะห์และสังเคราะห์ข้อมูล โดยความรู้เกิดขึ้นนั้นผู้รับสามารถนำไปใช้ได้โดยตรง หรือสามารถนำมาปรับใช้ได้ เพื่อให้เหมาะกับสถานการณ์หรืองานที่กระทำอยู่เป็นความรู้ที่เกิดขึ้นต่อเรื่องใดเรื่องหนึ่ง โดยความรู้ที่เกิดขึ้นนั้นผู้รับสามารถนำไปใช้ในลักษณะต่าง ๆ ได้

## ลักษณะสำคัญขององค์ความรู้กับองค์กร
# มีลักษณะเป็นนามธรรมมากกว่ารูปธรรม ที่วัดผลได้
# มักเกิดขึ้นกับเฉพาะบุคคลมักจะติดบุคคลไปมากกว่าจะตกอยู่ที่องค์กร 
# ถือได้ว่าเป็นสินทรัพย์อย่างหนึ่งที่ทรงคุณค่าขององค์กรช่วยเพิ่มมูลค่าให้กับองค์กรทั้งในระยะสั้นและระยะยาว

## แหล่งกำเนิดขององค์ความรู้
# ความรู้ที่ได้รับการถ่ายทอดจากบุคคลอื่น 
# ความรู้เกิดจากประสบการณ์การทำงาน 
# ความรู้ที่ได้จากการวิจัยทดลอง
# ความรู้จากการประดิษฐ์คิดค้นสิ่งใหม่ ๆ 
# ความรู้ที่มีปรากฏอยู่ในแหล่งความรู้ภายนอกองค์กรและองค์กรได้นำมาใช้
## ประเภทขององค์ความรู้
แบ่งได้ เป็น 2 ประเภท ดังนี้
# องค์ความรู้ที่สามารถอธิบายได้เป็นองค์ความรู้ซึ่งทำความเข้าใจได้จากการฟัง การอธิบาย การอ่าน และนำไปใช้ปฏิบัติ โดยจัดไว้อย่างมีแบบแผนมีโครงสร้างและอธิบายกระบวนการวิธี ขั้นตอนที่สามารถนำไปใช้ได้
# องค์ความรู้ที่ไม่สามารถอธิบายได้หรืออธิบายได้ยาก เป็นองค์ความรู้ที่อธิบายได้ยากหรือในบางครั้งไม่สามารถอธิบายว่าเกิดความรู้ เหล่านั้นได้อย่างไร ไม่มีแบบแผน โครงสร้างแน่ชัด มักเกิดขึ้นกับตัวบุคคล ผลของการถ่ายทอดขึ้นอยู่กับผู้ถ่ายทอดและผู้รับเป็นสำคัญ

### การจัดการองค์ความรู้
การจัดการองค์ความรู้ คือ การรวบรวมองค์ความรู้ที่มีอยู่ ซึ่งกระจัดกระจายอยู่ในตัวบุคคลหรือเอกสาร มาพัฒนาให้เป็นระบบ เพื่อให้ทุกคนสามารถเข้าถึงความรู้ และพัฒนาตนเองให้เป็นผู้รู้ รวมทั้งปฏิบัติงานได้อย่างมีประสิทธิภาพ อันจะส่งผลให้องค์กรมีความสามารถในเชิงแข่งขันสูงสุด 

โดยที่ความรู้มี 2 ประเภท คือ

# ความรู้ที่ฝังอยู่ในคน เป็นความรู้ที่ได้จากประสบการณ์ พรสวรรค์หรือสัญชาตญาณของแต่ละบุคคลในการทำความเข้าใจในสิ่งต่าง ๆ เป็นความรู้ที่ไม่สามารถถ่ายทอดออกมาเป็นคำพูดหรือลายลักษณ์อักษรได้โดยง่าย เช่น ทักษะในการทำงาน งานฝีมือ หรือการคิดเชิงวิเคราะห์ บางครั้งจึงเรียกว่า เป็นความรู้แบบนามธรรม
# ความรู้ที่ชัดแจ้ง เป็นความรู้ที่สามารถรวบรวม ถ่ายทอดได้โดยผ่านวิธีต่าง ๆ เช่น การบันทึกเป็นลายลักษณ์อักษร ทฤษฎีคู่มือต่าง ๆ และบางครั้งเรียกว่าเป็นความรู้แบบรูปธรรม

## เครื่องมือในการจัดการความรู้
การจัดการความรู้ประกอบด้วยกระบวนการหลัก ๆ ได้แก่ การค้นหาความรู้ การสร้างและแสวงหาความรู้ใหม่ การจัดการความรู้ให้เป็นระบบ การประมวลผลและกลั่นกรองความรู้ การแบ่งปันแลกเปลี่ยนความรู้ สุดท้าย คือ การเรียนรู้และเพื่อให้มีการนำความรู้ไปใช้ให้เกิดประโยชน์สูงสุดต่อองค์กรเครื่องมือหลากหลายประเภทถูกสร้างขึ้นมาเพื่อนำไปใช้ในการถ่ายทอดและแลกเปลี่ยนความรู้

## แหล่งข้อมูลอื่น
*สำนักงานบริหารและพัฒนาองค์ความรู้ OKMD.OR.TH
*http://www.no-poor.com 
*http://www.dld.go.th

หมวดหมู่:ความรู้
โครงกระดูกภายใน

**โครงกระดูกภายใน** () เป็นโครงร่างแข็งภายในที่ทำหน้าที่ค้ำจุนร่างกาย และเป็นที่ยึดเกาะของกล้ามเนื้อเพื่อใช้ในการเคลื่อนที่
คำหลัก (การเขียนโปรแกรม)

ในการเขียนโปรแกรมคอมพิวเตอร์ **คำหลัก** คือคำหรือตัวระบุที่มีความหมายเฉพาะสำหรับภาษาโปรแกรมหนึ่ง ๆ ความหมายและสัญกรณ์ของคำหลักทำให้เกิดความแตกต่างอย่างสิ้นเชิงระหว่างภาษาหนึ่งกับภาษาหนึ่ง

ในหลายภาษาที่มีภาวะแวดล้อมคล้ายกัน อย่างเช่นภาษาซีกับภาษาซีพลัสพลัส คำหลักถือว่าเป็นคำสงวนที่ระบุรูปแบบวากยสัมพันธ์ คำต่าง ๆ ใช้สำหรับโครงสร้างการควบคุมการทำงานของโปรแกรม ตัวอย่างเช่น `if`, `then`, `else` เหล่านี้เป็นคำหลัก และในภาษาเช่นนี้ คำหลักไม่สามารถนำมาใช้ตั้งชื่อตัวแปรหรือฟังก์ชันได้ แต่ในทางตรงข้าม มีบางภาษาอย่างเช่นโพสต์สคริปต์เปิดเสรีต่อแนวคิดดังกล่าว ซึ่งอนุญาตให้คำหลักอันเป็นแกนของภาษา สามารถถูกนิยามขึ้นใหม่เพื่อจุดประสงค์เฉพาะอย่าง

ในภาษาคอมมอนลิสป์ คำว่า "คำหลัก" ถือเป็นสัญลักษณ์หรือตัวระบุชนิดพิเศษ ในขณะที่สัญลักษณ์ปกติใช้เป็นตัวแปรหรือฟังก์ชัน คำหลักไม่เหมือนสัญลักษณ์อื่นตรงที่สามารถโควตตัวเองได้ และสามารถประเมินค่าของตัวเองได้ คำหลักปกติใช้กำกับชื่อให้อาร์กิวเมนต์ในฟังก์ชัน และใช้เป็นตัวแทนค่าเชิงสัญลักษณ์

ภาษาต่าง ๆ แตกต่างกันในสิ่งที่ใช้เป็นคำหลักหรือรูทีนไลบรารี ตัวอย่างเช่น บางภาษากำหนดให้การดำเนินการรับเข้า/ส่งออกเป็นคำหลัก ในขณะที่บางภาษากำหนดให้การดำเนินการเดียวกันเป็นรูทีนไลบรารี อาทิ คำสั่งการแสดงผลบนจอภาพ ภาษาไพทอน (รุ่นก่อน 3.0) และภาษาเบสิก กำหนดให้ `print` เป็นคำหลัก ในทางกลับกันภาษาซีและภาษาลิสป์ `printf` และ `format` เป็นรูทีนไลบรารี ไม่ใช่คำหลัก

โดยปกติเมื่อโปรแกรมเมอร์พยายามใช้คำหลักเป็นชื่อตัวแปรหรือฟังก์ชัน การแปลโปรแกรมจะเกิดความผิดพลาด คำหลักต่าง ๆ มีการเน้นสีโดยอัตโนมัติในโปรแกรมแก้ไขสมัยใหม่ เพื่อให้โปรแกรมเมอร์ทราบว่าคำเหล่านี้เป็นคำหลัก

ในภาษาที่มีแมโครและการประเมินค่าล่าช้า (lazy evaluation) โครงสร้างการควบคุมการทำงานอาทิ `if` สามารถทำให้เกิดผลได้ด้วยแมโครหรือฟังก์ชัน แต่ในภาษาที่ไม่มีคุณลักษณะดังกล่าว พวกมันจะเป็นเพียงคำหลักธรรมดา

หมวดหมู่:โครงสร้างการเขียนโปรแกรม
เกานัส

**เกานัส** (, ) เป็นเมืองที่มีประชากรมากเป็นอันดับที่ 2 ของประเทศลิทัวเนีย ตั้งอยู่ตรงบริเวณที่แม่น้ำเนริสและแม่น้ำแนมูนัสมาบรรจบกัน เคยเป็นเมืองหลวงชั่วคราวของลิทัวเนียในช่วงต้นคริสต์ศตวรรษที่ 20

## เมืองแฝด
เกานัสเป็นเมืองแฝดกับเมืองและเขตการปกครองดังต่อไปนี้

* ฮัตตาร์ต มอลตา
* เบียวิสตอก โปแลนด์
* เบรชชา อิตาลี
* เบอร์โน เช็กเกีย
* กาวาเดตีร์เรนี อิตาลี
* แฟร์รารา อิตาลี
* เกรอนอบล์ ฝรั่งเศส
* เทศมณฑลฮอดาลัน นอร์เวย์
* คาลีนินกราด รัสเซีย
* คาร์กิว ยูเครน
* ลินเชอปิง สวีเดน
* อำเภอลิพเพอ เยอรมนี
* ลอสแอนเจลิส สหรัฐ
* ลุตสก์ ยูเครน
* แคว้นลวิว ยูเครน
* มึชลีบุช โปแลนด์
* โอเดนเซ เดนมาร์ก
* เรนเด อิตาลี
* รีกา ลัตเวีย
* รีช็อนเล็ตซีย็อน อิสราเอล
* เซนต์ปีเตอส์เบิร์ก รัสเซีย
* ซานมาร์ติน อาร์เจนตินา
* ตัมเปเร ฟินแลนด์
* ตาร์ตู เอสโตเนีย
* ตอรุญ โปแลนด์
* เวกเชอ สวีเดน
* 
* วรอตสวัฟ โปแลนด์
* เซี่ยเหมิน จีน
* ยาอตสึ ญี่ปุ่น

## อ้างอิง

หมวดหมู่:เมืองในประเทศลิทัวเนีย
หมวดหมู่:เมืองหลวงเก่า
หมวดหมู่:เมืองหลวงทางวัฒนธรรมของยุโรป
โซนิกยูท

**โซนิกยูท** () เป็นวงร็อกอเมริกัน จากนิวยอร์กซิตี ก่อตั้งในปี ค.ศ. 1981 สมาชิกปัจจุบันประกอบด้วย เทิร์สตัน มัวร์ (ร้องและกีตาร์), คิม กอร์ดอน (ร้อง, เบส, กีตาร์), ลี รานัลโด (ร้องและกีตาร์), สตีฟ เชลลีย์ (กลอง), มาร์ก ไอบอลด์ (เบส, กีตาร์)

ในยุคแรก โซนิกยูท ได้ทำผลงานศิลปะและดนตรีแบบโนเวฟ ในแบบนิวยอร์กซิตี ยังเป็นส่วนหนึ่งของคลื่นแรกของกลุ่มดนตรีนอยส์ร็อกอเมริกัน วงได้ทำให้ความหมายของฮาร์ดคอร์พังก์ให้เกิดขึ้นมากับเพลงใต้ดินอเมริกัน ที่ในช่วงนั้นสนใจกับ ดนตรีในลักษณะ DIY มากกว่าดนตรีเฉพาะอย่างนี้ ผลก็คือโซนิกยูท ได้รับการยอมรับว่าเป็นผู้นำในกระแสเพลงอัลเทอร์เนทีฟร็อกที่เจริญเติบโตขึ้นมา  วงประสบความสำเร็จและได้รับเสียงวิจารณ์ที่ดีตลอดทั้ง 3 ทศวรรษ จนก้าวสู่สหัสวรรษใหม่ รวมถึงยังได้เซ็นสัญญากับค่ายใหญ่อย่าง ดีจีซี ใน ค.ศ. 1990 และยังเป็นวงนำในเทศกาลลอลลาพาลูซา ปี 1995

โซนิกยูท ได้รับอิทธิพลจากดนตรีหลากหลายแนว ตั้งแต่นักดนตรีโปรโตพังก์ อย่าง แพตตี สมิท ไปจนถึงนักประพันธ์เพลง จอห์น เคจ วงได้รับการสรรเสริญว่าได้ "จำกัดความใหม่ของกีตาร์ร็อก"

## อ้างอิง

หมวดหมู่:กลุ่มดนตรีจากนครนิวยอร์ก
หมวดหมู่:กลุ่มดนตรีที่ก่อตั้งในปี พ.ศ. 2524
หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
แอล (เพลง)

**แอล** () เป็นผลงานซิงเกิลที่ 50 ของอายูมิ ฮามาซากิ วางจำหน่ายในวันที่ 29 กันยายน พ.ศ. 2553 

ซิงเกิล "L" เป็นโปรเจกต์สุดท้ายของโปรเจกต์นับถอยหลังสู่ซิงเกิลที่ 50 ของอายูมิ ฮามาซากิ  

ที่มาของชื่อซิงเกิลมารูปแบบการเขียนตัวเลขแบบโรมัน คือ L เป็นสัญลักษณ์ของเลข 50

เพลง "Virgin Road" เป็นเพลงประกอบโฆษณา music.jp  และเพลง "Sweet Season" เป็นเพลงประกอบโฆษณาของนิตยสาร sweet

## รายชื่อเพลง
### แบบซีดี + ดีวีดี เอ รูปแบบซีดี
# Virgin Road (Original mix)
# Sweet Season (Original mix)
# Last angel (Original mix)
# Virgin Road (Original mix -Instrumental-)
# Sweet Season (Original mix -Instrumental-)
# Last angel (Original mix -Instrumental-)
### แบบซีดี + ดีวีดี เอ รูปแบบดีวีดี
# Virgin Road (PV)
# Sweet Season (PV)
# Virgin Road (making clip)

### แบบซีดี + ดีวีดี บี รูปแบบซีดี
# Sweet Season (Original mix)
# Virgin Road (Original mix)
# Last angel (Original mix)
# Sweet Season (Original mix -Instrumental-)
# Virgin Road (Original mix -Instrumental-)
# Last angel (Original mix -Instrumental-)
### แบบซีดี + ดีวีดี บี รูปแบบดีวีดี
# Sweet Season (PV)
# Virgin Road (PV)
# Sweet Season (making clip)

### แบบซีดี เอ
# Last angel (Original mix)
# Virgin Road (Original mix)
# Sweet Season (Original mix)
# crossroad (Orchestra version)
# SEVEN DAYS WAR (Orchestra version)
# Last angel (Original mix -Instrumental-)
# Virgin Road (Original mix -Instrumental-)
# Sweet Season (Original mix -Instrumental-)

### แบบซีดี เอ
# SEVEN DAYS WAR (TK Acoustic Piano version)
# Virgin Road (Original mix)
# Sweet Season (Original mix)
# Last angel (Original mix)
# Virgin Road (Original mix -Instrumental-)
# Sweet Season (Original mix -Instrumental-)
# Last angel (Original mix -Instrumental-)

## ชาร์ต
;ชาร์ตออริกอน 

### บิลบอร์ดญี่ปุ่น

### ยอดขายออนไลน์

## อ้างอิง
* ข้อมูลซิงเกิล MOON / blossom และ ซิงเกิล L

หมวดหมู่:ซิงเกิลในปี พ.ศ. 2553
หมวดหมู่:เพลงของอายูมิ ฮามาซากิ
การรุกบูดาเปสต์

**การรุกบูดาเปสต์** เป็นการรบโดยทั่วไปของกองทัพแดงแห่งสหภาพโซเวียต เพื่อกวาดล้างกองทัพนาซีเยอรมนีและพันธมิตรฝ่ายอักษะให้ออกไปจากฮังการี การรุกเริ่มต้นขึ้นตั้งแต่วันที่ 29 ตุลาคม ค.ศ. 1944 จนกระทั่งกรุงบูดาเปสต์แตกในวันที่ 13 กุมภาพันธ์ ค.ศ. 1945 กองทัพเยอรมันซึ่งได้รับคำสั่งจากฮิตเลอร์ให้เข้ายึดครองฮังการี (ตามแผนปฏิบัติการพันแซร์เฟาสท์และปฏิบัติการมาร์กาเรต) เพื่อหลีกเลี่ยงการละทิ้งที่มั่นจากค่ายของฝ่ายอักษะ และปกป้องปีกใต้ของแนวรบฝ่ายเยอรมนี จนต้องปราชัยให้แก่กองทัพโซเวียตในที่สุด

## หนังสือแนะนำ
* David M. Glantz The Soviet‐German War 1941–45 : Myths and Realities: A Survey Essay.

หมวดหมู่:การรุก
หมวดหมู่:แนวรบด้านตะวันออก (สงครามโลกครั้งที่สอง)
หมวดหมู่:ความขัดแย้งในปี พ.ศ. 2487
หมวดหมู่:ความขัดแย้งในปี พ.ศ. 2488
รายชื่อเทศบาลในประเทศนอร์เวย์

thumb|170px|เทศบาลในประเทศนอร์เวย์
**[[ประเทศนอร์เวย์]]** ได้แบ่งการปกครองเป็น 18 เทศมณฑล ()  และอีก 422 เทศบาล โดยมีกรุง ออสโล เป็นเมืองหลวง นอกเขตเทศบาล

เทศบาลในนอร์เวย์ถือเป็นส่วนเล็กๆ ของรัฐบาลในแต่ละท้องถิ่น ของประเทศนอร์เวย์ซึ่งได้ดูแลรับผิดชอบเรื่องการศึกษาระดับประถม (จนถึงเกรด 10) การบริการสุขภาพผู้ป่วยนอกบริการผู้สูงอายุ, การว่างงานและบริการสังคมอื่น ๆ การแบ่งเขตการพัฒนาเศรษฐกิจและถนนเทศบาล  การบังคับใช้กฎหมายในแต่ละมณฑลด้วย

ในปี 1930 มีเทศบาลในประเทศนอร์เวย์อยู่ 747 เทศบาล

## Municipalities

## Notes
 
## อ้างอิง

หมวดหมู่:ประเทศนอร์เวย์
จอห์น เบวิส

**จอห์น เบวิส** (31 ตุลาคม ค.ศ. 1693 หรือ 10 พฤศจิกายน ค.ศ. 1695 โอลด์ซารัม วิลท์เชอร์ — 6 พฤศจิกายน ค.ศ. 1771) เป็นแพทย์และนักดาราศาสตร์ชาวอังกฤษ เป็นที่รู้จักกันดีในฐานะที่เป็นผู้ค้นพบเนบิวลาปูในปี ค.ศ. 1731 เบวิสยังได้สังเกตการบังดาวพุธของดาวศุกร์เมื่อวันที่ 28 พฤษภาคม ค.ศ. 1737 ตลอดจนถึงสังเกตและค้นพบกฎการทำนายการเกิดสุริยุปราคาของดวงจันทร์ของดาวพฤหัสบดี 

จากการสังเกตด้วยกล้องโทรทรรศน์ของเขาในสโตคเนวิงตัน มิดเดิลเซ็กส์ เขาได้รวบรวมบัญชีรายชื่อดาวฤกษ์ชื่อว่า *Uranographia Britannica* ราว ค.ศ. 1750

## อ้างอิง
* 

## แหล่งข้อมูลอื่น
*Short biography at SEDS 
*List of fellows of the RAS 
*The story of Bagnigge Wells 
*''Uranographia Britannica'', ca. 1745 - Full digital facsimile, Linda Hall Library

หมวดหมู่:แพทย์ชาวอังกฤษ
หมวดหมู่:นักดาราศาสตร์ชาวอังกฤษ
หมวดหมู่:บุคคลจากเทศมณฑลวิลต์เชอร์
ดูม (ภาพยนตร์อินเดีย)

**ดูม** ภาค 1 (; ; ) เป็นภาพยนตร์ของบอลลีวู้ด ฉายเมื่อ วันที่ 27 สิงหาคม พ.ศ. 2547 นำแสดงโดย อภิเษก บัจจัน อุทัย โจปรา จอห์น อับราฮัม และ อีศา เทโอล เป็นภาพยนตร์แอ็คชั่นเกี่ยวกับแก๊งมอเตอร์ไซค์

ภาพยนตร์เรื่องนี้มีเพลงประกอบภาพยนตร์ ชื่อเพลง ดูมดูม (Dhoom Dhoom) ขับร้องโดยทาทา ยัง

หมวดหมู่:ภาพยนตร์อินเดียที่ออกฉายในปี พ.ศ. 2547
หมวดหมู่:ภาพยนตร์อินเดีย
หมวดหมู่:ภาพยนตร์โลดโผน
หมวดหมู่:ภาพยนตร์ภาษาฮินดี
กลุ่มอาการเทอร์เนอร์

**กลุ่มอาการเทอร์เนอร์** () หรือ**กลุ่มอาการอุลริค-เทอร์เนอร์** () (หรือ "ภาวะต่อมเพศไม่เจริญ", ) เป็นกลุ่มอาการที่อาจเกิดจากความผิดปกติทางพันธุกรรมหลายรูปแบบ ซึ่งรูปแบบที่พบบ่อยที่สุดคือการมีโครโมโซมเดี่ยว X

มนุษย์เพศหญิงปกติมีโครโมโซม X สองแท่ง แต่ในผู้ป่วยกลุ่มอาการเทอร์เนอร์ โครโมโซม X แท่งหนึ่งในสองแท่งนั้นอาจหายไปหรือมีความผิดปกติ ผู้ป่วยบางรายมีโครโมโซม X หายไปในบางเซลล์ของร่างกาย ภาวะนี้เรียกว่าโมเซอิค หรือ Turner mosaicism

เป็นโรคโครโมโซมผิดปกติที่พบบ่อยที่สุดในการตั้งครรภ์ตัวอ่อนเพศหญิง คิดเป็นสัดส่วนประมาณ 3% ของการตั้งครรภ์ตัวอ่อนเพศหญิงทั้งหมด อย่างไรก็ดีตัวอ่อนที่มีแครีโอไทป์เป็น 45,X เพียง 1 ใน 1,000 เท่านั้น ที่สามารถเจริญจนถึงกำหนดคลอดได้
## อาการและอาการแสดง
[thumb|right|อาการ[บวมจากโรคท่อน้ำเหลือง|บวมน้ำเหลืองที่เท้าของทารกแรกเกิดที่มีกลุ่มอาการเทอร์เนอร์]]
ผู้ป่วยกลุ่มอาการเทอร์เนอร์มักมีอาการดังนี้

* ตัวเตี้ย
* บวมน้ำเหลือง
* หน้าอกกว้าง หัวนมอยู่ห่างกันกว่าปกติ
* มีอาการโรคหัวใจโรคไต
* ไรผมอยู่ต่ำ
* หูอยู่ต่ำ
* เป็นหมันหรือมีลูกยาก
* ต่อมเพศ (รังไข่) ไม่เจริญ
* ไม่มีประจำเดือน
* อ้วน
* กระดูกฝ่ามือชิ้นที่ 4 (กระดูกฝ่ามือตำแหน่งนิ้วก้อย) สั้นกว่าปกติ
* เล็บเล็ก
* ใบหน้ามีลักษณะเฉพาะ
* มีแผ่นที่คอ (webbed neck) จาก cystic hygroma
* หลอดเลือดเอออร์ตาแคบ (coarctation of aorta)
* ลิ้นเอออร์ติกมีสองลิ้น
* เต้านมเจริญน้อยกว่าปกติ
* ไตเป็นรูปเกือกม้า
* ตาหรือการมองเห็นผิดปกติ
* หูติดเชื้อหรือสูญเสียการได้ยิน
* อัตราส่วนรอบอกต่อรอบสะโพกสูงกว่าปกติ
* สมาธิสั้น
* การใช้ภาษาบกพร่อง

## อ้างอิง

## แหล่งข้อมูลอื่น
* http://turnersyndrome.org Turner Syndrome Society of the United States
* Turner Syndrome at the National Institute of Child Health and Human Development 
* 
* 
* Endocrine and Metabolic Diseases Information Service 
* The Turner Syndrome Support Society is a national charity caring for the needs of those with Turner Syndrome throughout the United Kingdom.
* New Zealand Turner Syndrome Support Group a New Zealand charity supporting people with Turner Syndrome

หมวดหมู่:ความผิดปกติของโครโมโซม
หมวดหมู่:กลุ่มอาการ
หมวดหมู่:วิทยาต่อมไร้ท่อ
หมวดหมู่:โรคผิวหนังจากพันธุกรรม
วัดพระบาทมิ่งเมืองวรวิหาร

**วัดพระบาทมิ่งเมือง** ตั้งอยู่ถนนเจริญเมือง อำเภอเมืองแพร่ จังหวัดแพร่ แต่เดิมเป็นวัดราษฎร์ต่อมาในปี พ.ศ. 2498 ได้รับพระราชทานพระบรมราชานุญาตยกฐานะวัดพระบาทมิ่งเมือง เป็นพระอารามหลวงชั้นตรี ชนิดวรวิหาร 

วัดพระบาทมิ่งเมืองมาจากสองวัดรวมกัน ได้แก่ วัดพระบาท และวัดมิ่งเมือง ตั้งอยู่ห่างกันเพียงมีถนน กั้นเท่านั้น วัดพระบาทเป็นวัดของพระยาอุปราชหรือเจ้าหอหน้า ส่วนวัดมิ่งเมืองเป็นวัดของเจ้าผู้ครองนครแพร่ เมื่อเมืองนครแพร่ถูกล้มเลิกระบบเจ้าผู้ครองนคร วัดทั้งสองก็ถูกทอดทิ้งอยู่ในสภาพทรุดโทรมมาก กระทั่งคณะกรมการจังหวัดเห็นสมควรรวมสองวัดเข้าด้วยกัน ให้ชื่อว่า วัดพระบาทมิ่งเมือง

วัดนี้เป็นที่ประดิษฐานของพระพุทธโกศัยศิริชัยมหาศากยมุนี พระคู่บ้านคู่เมืองของจังหวัดแพร่ และยังมีพระเจดีย์มิ่งเมือง ซึ่งเป็นเจดีย์เก่าแก่ มีมณฑบรอยพระพุทธบาทจำลองอยู่ภายในวัด นอกจากนี้วัดนี้ยังเป็นที่ตั้งของอาคารยาขอบอนุสรณ์เพื่อระลึกถึง "ยาขอบ"หรือ นายโชติ แพร่พันธุ์ นักเขียนผู้ล่วงลับไปแล้วซึ่งเป็นทายาทเจ้านครเมืองแพร่องค์สุดท้าย

## รายนามเจ้าอาวาส

## สิ่งศักดิ์สิทธิ์ภายในวัด
วัดพระบาทมิ่งเมืองวรวิหาร มีสิ่งศักดิ์สิทธิ์อันสำคัญ และเป็นมิ่งขวัญของชาววัดพระบาทและชาวเมืองแพร่ดังนี้

1.พระพุทธโกศัยศิริชัยมหาศากยมุนี

2.พระพุทธมิ่งขวัญเมือง

3.พระพุทธบาท 4 รอย

4.หอปู่เจ้าวัด

5.รูปหล่อจำลองพระมหาโพธิวงศาจารย์ (สุจึ กตสาโร)

6.ต้นโพธิ์ใหญ่

## แหล่งข้อมูลอื่น
* www.watprabat.com  เว็บปัจจุบัน 2558 

หมวดหมู่:วัดในอำเภอเมืองแพร่
หมวดหมู่:พระอารามหลวงชั้นตรี ชนิดวรวิหาร
หมวดหมู่:วัดไทยในสังกัดคณะสงฆ์มหานิกาย
ปริยังกา โจปรา

**ปริยังกา โจปรา โจนาส** (; เกิด 18 กรกฎาคม ค.ศ. 1982) เป็นนักแสดงหญิงชาวอินเดีย เธอมีชื่อเสียงทั้งในประเทศอินเดียและสหรัฐ เธอมีชื่อเสียงโด่งไปทั่วโลกจากการแสดงนำในละครโทรทัศน์เรื่อง *[[แก๊งมือปราบพิฆาตทรชน]]* นอกจากนี้เธอยังเป็นนักร้อง ผู้สร้างภาพยนตร์ และยังเป็นนางแบบอีกด้วย ภาพยนตร์เด่น ๆ ของเธอที่ทำให้เธอมีชื่อเสียงในประเทศอินเดียคือ *[[ดอน นักฆ่าหน้าหยก]]* และ *[[Dhoom 2]]* นอกจากนี้เธอยังเป็นเจ้าของตำแหน่งมิสเวิลด์ 2000 ที่ประเทศอังกฤษ และใน ค.ศ. 2007 ปริยังกาได้เป็นนักแสดงรับเชิญในเรื่อง *[[โอม ศานติ โอม]]* อีกด้วย

## ผลงาน
### ภาพยนตร์
#### ในฐานะนักแสดง

#### ในฐานะผู้สร้าง

### ผลงานด้านละครโทรทัศน์

### มิวสิกวิดีโอ

### วิดีโอเกม

## อ้างอิง

## แหล่งข้อมูลอื่น

* 
* Priyanka Chopra on Bollywood Hungama

หมวดหมู่:บุคคลที่เกิดในปี พ.ศ. 2525
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากรัฐฌารขัณฑ์
หมวดหมู่:ผู้ชนะการประกวดมิสเวิลด์
หมวดหมู่:ผู้ชนะการประกวดนางงาม
อักษัย กุมาร

**อักษัย กุมาร** () เกิดเมื่อวันที่ 9 กันยายน พ.ศ. 2510 เป็นลูกเขยของราเชศ ขันนา พระเอกชื่อดังของบอลลีวูดในอดีต อักษัยเคยมาเป็นเชฟ ในกรุงเทพมหานคร และเคยมาเรียนศิลปะการต่อสู้ของไทยด้วยเช่นกัน ภาพยนตร์เด่น ๆ ของเขา คือ  Chandni Chowk to China (จอมยุทธ์โรตี บี้แดนมังกร) และ Singh Is Kinng (มาเฟีย รามซิงห์)

หมวดหมู่:บุคคลที่เกิดในปี พ.ศ. 2510
หมวดหมู่:บุคคลที่ยังมีชีวิตอยู่
หมวดหมู่:ชาวอินเดียในประเทศไทย
หมวดหมู่:ผู้ฝึกศิลปะการต่อสู้
หมวดหมู่:นักแสดงชายชาวอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากรัฐปัญจาบ
ตะขอจำพราก (การ์ตูน)

**ตะขอจำพราก** เป็นการ์ตูนภาคหนึ่งของเจ็ดศาสตรา เขียนภาพโดย หม่าหย่งเฉิง และแต่งเรื่องโดยโกวเล้ง ตีพิมพ์และจัดจำหน่ายโดยสำนักพิมพ์บุรพัฒน์ การ์ตูนจีนชุดเจ็ดศาสตรามีทั้งหมด 17 เล่มจบ ที่ดัดแปลงมาจาก นวนิยายกำลังภายใน ของโกวเล้ง ซึ่งชื่อเรื่อง ตะขอจำพราก นั้นตรงกับฉบับนวนิยาย แตกต่างตรงที่เป็นในนวนิยาย ตะขอจำพราก จะเป็นตอนที่หก แต่ในเจ็ดศาสตรา (การ์ตูน) จะเป็นตอนที่หนึ่งและภาคแรกด้วยอีกทั้งยังไปการวางเรื่องราวทั้งหมดด้วยให้กับเจ็ดศาสตราทั้งหมดด้วย

หมวดหมู่:การ์ตูนจีน
หมวดหมู่:เจ็ดศาสตรา (การ์ตูน)
ควัน

thumb|ควันไฟ
[thumb|250px|'''ควัน''' จาก[ไฟป่า]]
**ควัน** จัดเป็นคอลลอยด์ ที่เป็นอนุภาคของของแข็งหรือของเหลว กระจายอยู่ในตัวกลางที่เป็นแก๊สที่มีอยู่ในอากาศ จะถูกปล่อยออกมาเมื่อมีการเผาไหม้วัสดุหรือเกิดจากกระบวนการเปลี่ยนแปลงองค์ประกอบทางเคมีโดยใช้ความร้อน พร้อมกับปริมาณของอากาศหรือผสมในมวลสารชนิดอื่น ซึ่งเป็นส่วนเกินจากผลที่เกิดขึ้นจากความร้อน เช่น เตา, เทียนไข, ตะเกียงน้ำมัน และเตาไฟ แต่ก็อาจใช้สำหรับเป็นการกำจัดศัตรูพืช, การสื่อสารโดยใช้สัญญาณควัน, การป้องกันตัวโดยการสร้างฉากควัน, การทำอาหารเช่นแซลมอนรมควัน หรือเครื่องยาสูบชนิดต่างๆ ควันยังใช้ในพิธีกรรม, ธูปบูชา, ยางหอม ที่เผาเพื่อผลิตกลิ่น ในบางครั้งควันยังถูกนำไปใช้เป็นสารแต่งกลิ่น และเครื่องป้องกันสำหรับของกินต่างๆ ควันยังเป็นส่วนประกอบของไอเสียที่เกิดจากเครื่องยนต์สันดาปภายใน โดยเฉพาะอย่างยิ่งไอเสียจากดีเซล
ซึ่งควันจะแบ่งออกเป็น 2 ชนิด ได้แก่
**ควันดำ** คืออนุภาคของถ่านหรือคาร์บอนที่มีลักษณะเป็นผงและเขม่าเล็ก ๆ ที่เหลือจากการเผาไหม้ของเครื่องยนต์ ที่ใช้น้ำมันดีเซลเป็นมาส่วนใหญ่ เช่น รถเมล์ รถปิกอัพดีเซล รถที่มีขนาดใหญ่ทั่วๆไป และจากโรงงานอุตสาหกรรม ซึ่งควันดำนอกจากจะบดบังยังส่งผลต่อการมองเห็นและเกิดความสกปรกและยังสามารถเข้าไปสู่ปอดโดยการหายใจอีกด้วย และสะสมอยู่ในถุงลมปอดซึ่งเป็นสารที่ทำให้เกิดโรคมะเร็ง หรือเป็นตัวนำสารให้เกิดโรคมะเร็งปอดและทำให้หลอดลมอักเสบได้
**ควันขาว** เกิดจากเครื่องยนต์ที่ไม่ได้รับการบำรุงรักษาอย่างดี โดยเฉพาะรถจักยานยนต์เก่าๆ ควันขาวคือสารไฮโดรคาร์บอนหรือน้ำมัน เป็นเชื้อเพลิงที่ยังไม่ถูกเผาไหม้ แล้วมีการปล่อยออกมาทาง
ท่อไอเสีย โดยที่สารไฮโดรคาร์บอนนี้เมื่อโดนแสงอาทิตย์จะเกิดปฏิกิริยาในการสร้างก๊าซโอโซนซึ่งเป็นพิษภัยที่มีความรุนแรงการสูดควัน ถือเป็นสาเหตุหลักของการเสียชีวิตของผู้ที่ตกเป็นเหยื่อของอัคคีภัยในอาคารสถานที่ ควันสามารถสังหารผู้คนได้โดยความร้อน, สารพิษ และเข้าปอดจนเกิดการระคายเคืองโดยคาร์บอนมอนอกไซด์, ไฮโดรเจนไซยาไนด์ และผลิตภัณฑ์จากการเผาไหม้อื่นๆ

อนุภาคของควันจัดเป็นละอองลอยหรือหมอก ของอนุภาคของแข็งหรือหยดของเหลวที่แพร่กระจายไปในอากาศซึ่งมักมองเห็นได้เมื่อถูกกระทบกับแสง โดยปกติแล้วหมอกควันไม่ได้ขัดขวางต่อการมองภาพ หากแต่มันเป็นอนุภาคที่มีความละเอียดจนบดบังการมองเห็นแบบปกติไป

## อ้างอิง

## ดูเพิ่ม
* หมอกควัน

## แหล่งข้อมูลอื่น

* https://web.ku.ac.th/schoolnet/snet6/envi3/monpit-a/black.htm 
* Burning Issues Public Education Site
* Chemical constituents of wood smoke
* Health impact of ultrafine particles
* Medicinal smokes
* Shedding new light on wood smoke 
* Karlsruhe Institute of Technology (KIT) - Forschungsstelle für Brandschutztechnik: KAMINA - gas sensor microarrays for rapid smoke analysis 
* http://www.thaifire.com/Topics/Informations/BuildingSMOKE5.htm

หมวดหมู่:ฝุ่นละออง
ตะขอ

thumb|210px|right|ตะขอที่ใช้ในการป่าไม้
thumb|210px|right|ตะขอทั่วไป
**ตะขอ** หมายถึง ขอโลหะ หรือพลาสติก ไม้ หรือเหล็กที่มีลักษณะ งอ เป็นห่วงใช้คล้อง ฯลฯ เช่นตะขอเบ็ดตกปลา ตะขอบังคับช้าง พจนานุกรมฉบับราชบัณฑิตว่า *"ตาขอ"* ตะขอใช้สำหรับชักเกี่ยว แขวน หรือสับ เกาะเกี่ยวเพื่อลากหรือดึง กระดุมมีประเภทที่เรียกว่าตะขอ เช่นติดกระดุมกางเกง เรียกเกี่ยวตะขอกางเกง ติดกระดุมเสื้อ เรียกว่าติดตะขอเสื้อ บางแห่งเรียกตะขอว่า ขอ

## ทางการแพทย์
* ตะขอโอบฟัน (Arm, Reciprocal)
* ตะขอโอบฟัน (Akers)
* ตะขอวงแหวน (Clasp, Ring)
* ตะขอลอยกลับทาง (Clasp, Reverse Back Action)
* ตะขอโลหะร่วม (Clasp, Combination)
* ตะขอโอบฟันชนิดกลับทาง (Clasp, Reverse Approach Circumferential)
* เข็มเย็บแผล (Curve circle needle) 

## เครื่องมือความปลอดภัย และเครื่องจักร
* ตะขอมีรู
* ตะขอเรียว
* ตะขอสับโซ่
* ตะขอหมุนอิสระ

## เครื่องประดับ
* ตะขอต่างหู
* ตะขอรี, ตะขอสปริง
* ตะขอคล้องสร้อย
* ตะขอตัวเอ็น, ตะขอตัวเอ็ม
* ตะขอนาฬิกา, ตะขอก้ามปู
* ตะขอแม่เหล็ก
* ตะขอกระดุม

## อ้างอิง

หมวดหมู่:อุปกรณ์
หมวดหมู่:เครื่องมือ
ดูม (แก้ความกำกวม)

**ดูม** สามารถหมายถึง
* ดูม (Doom) เกมคอมพิวเตอร์โดย ไอดี ซอฟต์แวร์ ในปี 1993
* ดูม (ภาพยนตร์) ภาพยนตร์แอ็คชันไซไฟ ปี 2005 สร้างจากเนื้อเรื่องในเกม นำแสดงโดยดเวย์น จอห์นสัน
* ดูม (ภาพยนตร์อินเดีย) (Dhoom) ภาพยนตร์บอลลีวูด ปี 2004
* ดูมดูม (Dhoom Dhoom) ซิงเกิลประกอบภาพยนตร์อินเดีย ขับร้องโดยทาทา ยัง
ปราสาทโคริยามะ

thumb|right|ประตูปราสาทในปัจจุบัน

**ปราสาทโคริยามะ** () ตั้งอยู่ในเมืองยามาโตโกริยามะ จังหวัดนาระ ประเทศญี่ปุ่น สร้างในยุคเซ็งโงกุ
โดยไดเมียวสึตสึอิ จุงเก ซึ่งต่อมาเป็นที่พำนักของโทโยโตมิ ฮิเดนางะ  ในยุคเอโดะปราสาทแห่งนี้ถูกใช้เป็นฐานบัญชาการใหญ่ของแคว้นโคริยามะ ตลอดเวลาที่ผ่านมาปราสาทแห่งนี้ตกเป็นสมบัติของหลายตระกูล เช่น ตระกูลมิซูโนะ ตระกูลมัตสึไดระ ตระกูลฮนดะ ตระกูลฟูจิอิ และตระกูลยานางิซาวะ

ปัจจุบันกำแพงและป้อมรอบปราสาทถูกปรับปรุงเป็นสวนสาธารณะ โดยมีศาลเจ้ายานางิซาวะตั้งอยู่ภายในสวน ปราสาทถูกเลือกให้เป็นหนึ่งใน 100 อันดับของจุดชมซากุระในญี่ปุ่น (日本さくら名所100選) และในวันที่ 6 เมษายน พ.ศ. 2560 (ปีเฮเซที่ 29) ได้รับเลือกให้อยู่ในรายชื่อประกาศครั้งที่สองของปราสาท 100 อันดับแรกของญี่ปุ่น (続日本100名城 - อันดับรวมที่ 165)

## รูปภาพ

ไฟล์:Koriyama_Castle_Nara-b.jpg|ยางูระ
ไฟล์:Koriyama-Castle-M6703.jpg|กำแพงและป้อม
ไฟล์:Koriyama-Castle-M6717.jpg|ป้อมบนยอดกำแพง
ไฟล์:Koriyama-Castle-M6742.jpg|ห้องสมุดยานางิซาวะ


## อ้างอิง

## แหล่งข้อมูลอื่น

*แนะนำปราสาทญี่ปุ่น 
*สำรวจปราสาทญี่ปุ่น
*ปราสาทในญี่ปุ่น 
*สุดยอด 100 ปราสาทในญี่ปุ่น 

ค
หมวดหมู่:สิ่งก่อสร้างในจังหวัดนาระ
การยึดครองบริติชโซมาลิแลนด์ของอิตาลี

**การยึดครองบริติชโซมาลิแลนด์ของอิตาลี** เป็นยุทธการในแหลมแอฟริกา ซึ่งเกิดขึ้นในฤดูร้อนปี ค.ศ. 1940 ระหว่างกองกำลังของราชอาณาจักรอิตาลีกับสหราชอาณาจักรและกองทัพเครือจักรภพแห่งชาติ การรบที่เกิดขึ้นครั้งนี้นับเป็นส่วนหนึ่งของการทัพแอฟริกาตะวันออกในสงครามโลกครั้งที่สอง
## ภูมิหลัง
เมื่ออิตาลีประกาศสงครามในวันที่ 10 มิถุนายน ค.ศ. 1940 นั้น กองกำลังของอิตาลีหาได้เตรียมความพร้อมสำหรับการทำสงครามระยะยาวในแอฟริกาเหนือหรือในแอฟริกาตะวันออกไม่ ด้วยสภาพการณ์ดังกล่าว เบนิโต มุสโสลินี ผู้เผด็จการของอิตาลี จึงมีคำสั่งให้ปฏิบัติการรุนแรงอย่างมีขอบเขตเพื่อยึดครองดินแดนตามแนวชายแดนของอียิปต์ ซูดาน และเคนยา

ต่อมาในเดือนมิถุนายน เจ้าชายอามาเดโอ ดยุคแห่งเอออสตา ข้าหลวงใหญ่และอุปราชของอิตาเลียนอีสต์แอฟริกา โดยการชักนำของกองบัญชาการทหารสูงสุดของอิตาลี (Comando Supremo) ได้วางแผนยุทธการสำหรับการพิชิตบริติชโซมาลีแลนด์ พระเจ้าวิคเตอร์ เอ็มมานูเอลที่ 3 และมุสโสลินี ต่างเห็นพ้องในแผนการของดยุคแห่งเอออสตา เมื่อถึงต้นเดือนสิงหาคมของปีนั้น แผนสำหรับยุทธการดังกล่าวก็พร้อมที่จะเริ่มต้น

## บรรณานุกรม
* Abdisalam, Mohamed Issa-Salwe (1996). *The Collapse of the Somali State: The Impact of the Colonial Legacy*. London: Haan Associates Publishers.
* Antonicelli, Franco (1961). *Trent'anni di storia italiana 1915 - 1945 (in Italian)*. Torino: Mondadori ed.
* Del Boca, Angelo (1986). *Italiani in Africa Orientale: La caduta dell'Impero (in Italian)*. Roma-Bari: Laterza. ISBN 884202810X
* Ferrara, Orazio. *La battaglia di Tug Argan Pass (La conquista del Somaliland britannico)*. in Eserciti nella Storia, Anno VI, n° 32, 2005.
* 
* Maravigna, General Pietro (1949). *Come abbiamo perduto la guerra in Africa. Le nostre prime colonie in Africa. Il conflitto mondiale e le operazioni in Africa Orientale e in Libia. Testimonianze e ricordi (in Italian)*. Roma: Tipografia L’Airone.
* Mockler, Anthony (1984). *Haile Selassie's War: The Italian-Ethiopian Campaign, 1935-1941*. New York: Random House. ISBN 0-394-54222-3
* 
* Rovighi, Alberto (1952). *Le Operazioni in Africa Orientale (in Italian)*. Roma: Stato Maggiore Esercito,Ufficio storico.
* 
* Wavell, Archibald, *Operations in the Somaliland Protectorate, 1939-1940 (Appendix A - G. M. R. Reid and A.R. Godwin-Austen)* published in 

## แหล่งข้อมูลอื่น
* 
* Photos of the Italian conquest of Somaliland
* Maps and articles on the war in Italian East Africa (in Italian) 
* WWII in the Italian colonies (in Italian)

หมวดหมู่:ประวัติศาสตร์อิตาลี
หมวดหมู่:ประวัติศาสตร์โซมาเลีย
หมวดหมู่:การบุกครองในสงครามโลกครั้งที่สอง
หมวดหมู่:การบุกครองโดยอิตาลี
หมวดหมู่:การทัพและภาคพื้นในสงครามโลกครั้งที่สอง
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:การทัพแอฟริกาตะวันออก
หมวดหมู่:ฝ่ายอักษะ
สุนีล เศฏฏี

**สุนีล เศฏฏี** () เกิดเมื่อวันที่ 11 สิงหาคม พ.ศ. 2504 เป็นนักแสดงของบอลลีวูด สุนีล เศฏฏี มีผลงานภาพยนตร์ที่มีชื่อเสียง ได้แก่ รุทรักษ์ (เหนือคนสุดขอบโลก) และ ดัส รหัสรับวันวินาศกรรม

หมวดหมู่:บุคคลที่เกิดในปี พ.ศ. 2504
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอินเดีย
หมวดหมู่:ชาวตูลู
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากมังคาลอร์
อิซาเบล ลูคัส

**อิซาเบล ลูคัส** () เกิดเมื่อวันที่ 29 มกราคม ค.ศ. 1985 เป็นนักแสดงชาวออสเตรเลีย เป็นที่รู้จักจากบททาชา แอนดรูวส์ ในละครโทรทัศน์ของออสเตรเลีย เรื่อง *[[Home and Away]]* (2003-2006) เธอย้ายไปอยู่ลอสแอนเจลิสเมื่อต้นปี ค.ศ. 2008 และจากนั้นมีผลงานแสดงภาพยนตร์และทางโทรทัศน์อย่างเช่นในเรื่อง*[[Transformers: Revenge of the Fallen]]*, *[[The Pacific (miniseries)|The Pacific]]* และ *[[Daybreakers]]*

## อ้างอิง

หมวดหมู่:นักแสดงออสเตรเลีย
หมวดหมู่:บุคคลจากเมลเบิร์น
หมวดหมู่:ชาวออสเตรเลียเชื้อสายสวิส
หมวดหมู่:ชาวออสเตรเลียเชื้อสายเยอรมัน
สเมอร์นอฟ

**สเมอร์นอฟ** () เป็นตราสินค้าของวอดก้า ปัจจุบันมีเจ้าของและผลิตโดยบริษัทอังกฤษที่ชื่อ เดียจีโอ ตราสินค้าสเมอร์นอฟเริ่มต้นจากโรงกลั่นวอดก้าที่ก่อตั้งที่มอสโคว์ โดย  Pyotr Arsenievich Smirnov (1831–1898) บุตรชายของคนยากจน ไร้การศึกษาในชนบท ปัจจุบันสเมอร์นอฟมีจำหน่ายใน 130 ประเทศ สเมอร์นอฟมีผลิตภัณฑ์อย่างเช่น วอดก้า, วอดก้าแต่งกลิ่น เครื่องดื่มมอลต์ 

## อ้างอิง

## แหล่งข้อมูลอื่น

* http://www.smirnoff.com

หมวดหมู่:วอดก้า
หมวดหมู่:ตราสินค้าผลิตภัณฑ์แอลกอฮอล์
การสงบศึกมอสโก

**การสงบศึกมอสโก**ลงนามโดยฟินแลนด์ฝ่ายหนึ่ง และสหภาพโซเวียตกับสหราชอาณาจักรอีกฝ่ายหนึ่ง เมื่อวันที่ 19 กันยายน ค.ศ. 1944 ซึ่งเป็นการยุติสงครามต่อเนื่อง การสงบศึกดังกล่าวเป็นการฟื้นฟูสนธิสัญญาสันติภาพมอสโก เมื่อปี ค.ศ. 1940 โดยมีเงื่อนไขอีกหลายประการ

สนธิสัญญาสันติภาพสุดท้ายระหว่างฟินแลนด์กับฝ่ายสัมพันธมิตรมีการลงนามในปารีส ค.ศ. 1947

## เงื่อนไข
เงื่อนไขของการสงบศึกคราวนี้คล้ายคลึงกับเงื่อนไขของสนธิสัญญาสันติภาพมอสโก เมื่อ ค.ศ. 1940: ฟินแลนด์ถูกผูกมัดให้ยกดินแดนบางส่วนของคาเรเลียและซาลลา เช่นเดียวกับเกาะทั้งหมดในอ่าวฟินแลนด์ การสงบศึกครั้งนี้ยังทำให้ฟินแลนด์เสียเพ็ตซาโมทั้งหมดให้แก่สหภาพโซเวียต นอกจากนี้ ฟินแลนด์ยังถูกบังคับให้ต้องให้สหภาพโซเวียตเช่าพอร์กคาลาเป็นเวลา 50 ปี (พื้นที่ดังกล่าวได้คืนให้แก่ฟินแลนด์ในปี ค.ศ. 1956)

เงื่อนไขที่รุนแรงกว่าของการสงบศึก รวมไปถึงการที่ฟินแลนด์จะต้องจ่ายค่าปฏิกรรมสงครามในรูปของสินค้าหลายรายการแก่สหภาพโซเวียตเป็นมูลค่ากว่า 300,000,000 ดอลลาร์สหรัฐเป็นเวลา 6 ปี ฟินแลนด์ยังยินยอมที่จะรับรององค์การคอมมิวนิสต์และสั่งห้ามองค์การที่สหภาพโซเวียตมองว่าเป็นฟาสซิสต์ นอกเหนือจากนั้น สหภาพโซเวียตยังต้องการให้บุคคลซึ่งโซเวียตถือว่ามีส่วนรับผิดชอบต่อสงครามต้องมีการจับกุมและไต่สวน ซึ่งบุคคลที่เป็นที่รู้จักกันมาก ได้แก่ ริสโต รุติ การสงบศึกดังกล่าวยังบีบบังคับให้ฟินแลนด์ต้องขับไล่ทหารเยอรมันออกจากดินแดนทั้งหมด ซึ่งทำไปสู่การทัพในแลปแลนด์ต่อมา

## อ้างอิง

## แหล่งข้อมูลอื่น
* Text of the Armistice Agreement.

หมวดหมู่:สนธิสัญญาสงครามโลกครั้งที่สอง
หมวดหมู่:สนธิสัญญาเกี่ยวข้องกับฟินแลนด์
หมวดหมู่:สนธิสัญญาเกี่ยวข้องกับสหภาพโซเวียต
หมวดหมู่:สนธิสัญญาเกี่ยวข้องกับสหราชอาณาจักร
หมวดหมู่:การสงบศึก
หมวดหมู่:ค่าปฏิกรรม
หมวดหมู่:สนธิสัญญาสันติภาพ
หมวดหมู่:สงครามต่อเนื่อง
หมวดหมู่:ฝ่ายสัมพันธมิตร (สงครามโลกครั้งที่สอง)
นักเขียนบท

**นักเขียนบท** หมายถึง บุคคลในอาชีพ คนทำงานด้านภาพยนตร์ ที่ทำหน้าที่เขียนบทภาพยนตร์ในภาพยนตร์และเขียนบทการแสดงละครโทรทัศน์สำหรับรายการโทรทัศน์ นักเขียนบทส่วนใหญ่เริ่มต้นอาชีพ โดยเขียนแบบยังไม่ได้ค่าจ้างของบท จนกว่าบทจะถูกขายออกไปได้ 

มีนักเขียนบทหลายคนที่ทำงานเป็น สคริปต์ด็อกเตอร์ คือแก้ไขบทให้เหมาะกับตัวผู้กำกับหรือสตูดิโอ ตัวอย่างเช่น ผู้บริหารสตูดิโออาจบ่นว่า แรงกระตุ้นของตัวละครไม่ชัดเจน หรือบทพูดออกไป นักเขียนบทอาจหางานจากการขายบทคร่าว ๆ (อาจจะราว 10-30 หน้า) หรือเรื่องย่อ (อาจจะราว 1-2 หน้า) หรืออาจขายบททั้งบทภาพยนตร์ แม้ว่าจะยังเขียนไม่เสร็จ แต่อย่างไรก็ตามเป็นเรื่องที่เกิดไม่บ่อยที่นักเขียนบทจะขายบท

หนึ่งในวิธีสำคัญ คือการนำความคิดไปขายกับสตูดิโอให้สร้าง คือการใช้นักเขียนบทถูกคนให้ถูกกับโครงการ เพราะโดยมากโครงการส่วนใหญ่ที่ขายให้สตูดิโอมักจะให้นักเขียนบทของตัวเองทำเพื่อให้บทเสร็จสมบูรณ์หรือให้เขียนร่างสุดท้าย

ในสหรัฐอเมริกา นักเขียนบทอาชีพเป็นสมาชิกอยู่ในองค์กร อย่างเช่น สมาคมนักเขียนบทฝั่งตะวันออก ซึ่งสมาคมนี้ได้มีการให้รางวัลกับผลงานของนักเขียนบทที่สังกัดอยู่ด้วย

หมวดหมู่:บุคลากรในงานภาพยนตร์
หมวดหมู่:อาชีพการเขียน
หมวดหมู่:นักเขียนบท
มิลลิวินาที

**มิลลิวินาที** ( มาจากคำว่า มิลลิ และวินาที; สัญลักษณ์: **ms**) เป็นหนึ่งในพัน (0.001 หรือ 10−3 หรือ 1/1000) ของหน่วยวินาที โดยที่ 10 มิลลิวินาที (หนึ่งในร้อยของวินาที, 10−2) เรียกว่า **เซนติวินาที** และ 100 มิลลิวินาที (หนึ่งในสิบของวินาที, 10−1) เรียกว่า **เดซิวินาที**

## ตัวอย่างของการใช้
* 1.000692286 มิลลิวินาที - เป็นเวลาที่แสงใช้เดินทางในระยะ 300 กิโลเมตรในสุญญากาศ
* 2 - 5 มิลลิวินาที - เป็นเวลาที่จอภาพของคอมพิวเตอร์ทั่วไปตอบรับ
* 3 มิลลิวินาที - เป็นเวลาที่แมลงวันใช้ในการกระพือปีก
* 3.4 มิลลิวินาที - เป็นเวลาครึ่งชีวิตของ ไมต์เนเรียม-266
* 5 มิลลิวินาที - เป็นเวลาที่ผึ้งใช้ในการกระพือปีก
* 5 - 80 มิลลิวินาที - เป็นเวลาที่นกฮัมมิงเบิร์ดใช้ในการกระพือปีก
* 7.1 มิลลิวินาที - เป็นเวลาครึ่งชีวิตของ ลิเวอร์มอเรียม-290
* 8 มิลลิวินาที - 1/125 วินาที, เป็นเวลาที่ความเร็วชัตเตอร์ของกล้องแสดงออกมา
* 10 มิลลิวินาที - 1 เซนติวินาที
* 12.5 มิลลิวินาที - เป็นเวลาครึ่งชีวิตของ โบรอน-14
* 16 มิลลิวินาที - เป็นเวลาครึ่งชีวิตของ คาร์บอน-20
* 18 มิลลิวินาที - เป็นเวลาครึ่งชีวิตของ ลิเวอร์มอเรียม-291 และ ลิเวอร์มอเรียม-292
* 61 มิลลิวินาที - เป็นเวลาครึ่งชีวิตของ ลิเวอร์มอเรียม-293
* 100 มิลลิวินาที - 1 เดชิวินาที
* 125 มิลลิวินาที - เป็นเวลาครึ่งชีวิตของ ฟลีโรเวียม-285
* 130 มิลลิวินาที - เป็นเวลาครึ่งชีวิตของ ฟลีโรเวียม-286
* 134 มิลลิวินาที - เป็นเวลาที่แสงใช้เดินทางไปตามเส้นศูนย์สูตรของโลก
* 150 มิลลิวินาที - เป็นเวลาของการคลาดเคลื่อนในการติดต่อทางโทรศัพท์
* 300 - 400 มิลลิวินาที - เป็นเวลาที่ใช้ในการกระพริบตาของมนุษย์
* 747 มิลลิวินาที - เป็นเวลาครึ่งชีวิตของ คาร์บอน-18
* 770 มิลลิวินาที - เป็นเวลาครึ่งชีวิตของ โบรอน-8
* 806.7 มิลลิวินาที - เป็นเวลาครึ่งชีวิตของ ฮีเลียม-6
* 839.9 มิลลิวินาที - เป็นเวลาครึ่งชีวิตของ ลิเทียม-8
* 1000 มิลลิวินาที - 1 วินาที
*86,400,000 (24 × 60 × 60 × 1000) มิลลิวินาที – หนึ่งวัน
*604,800,000 (24 × 60 × 60 × 1000 × 7) มิลลิวินาที – หนึ่งสัปดาห์
*31,556,908,800 (86,400,000 × 365.242) มิลลิวินาที – หนึ่งปี

## ดูเพิ่ม
* หน่วย SI
* วินาที
* ไมโครวินาที
* นาโนวินาที
* พิโกวินาที
* เฟมโตวินาที
* อันดับของขนาด (เวลา)

## อ้างอิง

## แหล่งข้อมูลอื่น

* The National Institute of Standards and Technology (NIST) 

หมวดหมู่:อันดับของขนาด (เวลา)
รูด็อล์ฟ มิงค็อฟสกี

**รูด็อล์ฟ มิงค็อฟสกี** (ชื่อเมื่อเกิด **รูด็อล์ฟ เลโอ แบร์นฮาร์ท มิงค็อฟสกี**; 28 พฤษภาคม ค.ศ. 1895 – 4 มกราคม ค.ศ. 1976) เป็นนักดาราศาสตร์ชาวเยอรมัน-อเมริกัน 

รูด็อล์ฟได้ศึกษามหานวดารา และร่วมกับวัลเทอร์ บาเดอ ได้แบ่งมหานวดาราออกเป็นสองประเภท (I และ II) ขึ้นอยู่กับคุณลักษณะของสเปกตรัม 

เขาได้รับเหรียญบรูซในปี ค.ศ. 1961 แอ่งบนดวงจันทร์ มิงค็อฟสกี ได้ตั้งชื่อตามเขาและลุง

## อ้างอิง
*

## แหล่งข้อมูลอื่น
*Short Biography 

หมวดหมู่:นักดาราศาสตร์ชาวอเมริกัน
หมวดหมู่:นักดาราศาสตร์ชาวเยอรมัน
หมวดหมู่:ชาวเยอรมันเชื้อสายยิว
หมวดหมู่:บุคคลจากอาลซัส-ลอแรน
รัฐบัญญัติห้ามปกปิดใบหน้าในสาธารณสถาน

thumb|right|upright|ตัวอย่างสิ่งคลุมหน้าแบบอิสลามที่ถูกห้ามตามกฎหมายในฝรั่งเศส
[thumb|สิ่งคลุมหน้าเช่น [ฮิญาบ อนุญาตให้ใส่ได้]]

**รัฐบัญญัติห้ามปกปิดใบหน้าในสาธารณสถาน** () เป็นรัฐบัญญัติของสาธารณรัฐฝรั่งเศส ซึ่งได้รับความเห็นชอบของสภาผู้แทนราษฎรฝรั่งเศส เมื่อวันที่ 13 กรกฎาคม พ.ศ. 2553 และของวุฒิสภาฝรั่งเศส เมื่อวันที่ 14 กันยายน พ.ศ. 2553 

รัฐบัญญัติดังกล่าว ห้ามบุคคลสวมใส่ในสาธารณสถาน () ซึ่งผ้าคลุมทุกประเภทที่จะปิดบังดวงหน้าทั้งหมด เช่น บูร์กา () และนิกอบ ()  ดังนั้น อาภรณ์ที่มิได้ปกปิดใบหน้าผู้สวม เช่น ชาดอร์ () หรือ ฮิญาบ ก็ไม่ถูกห้ามตามกฎหมายนี้ อนึ่ง นอกจากรัฐบัญญัติดังกล่าวจะมีผลต่อชาวฝรั่งเศสทั่วไปแล้ว ยังจะใช้บังคับแก่นักท่องเที่ยวทั้งหลายในประเทศด้วย

เหตุผลในการประกาศใช้กฎหมายนี้ คือ การสวมผ้าคลุมหน้านั้น ทำให้ระบุตัวและมองใบหน้าผู้สวมยาก เป็นความกังวลด้านสิทธิสตรี และขัดกับค่านิยมในประเทศ

ตั้งแต่วันที่ 11 เมษายน พ.ศ. 2554 ซึ่งรัฐบัญญัติเริ่มใช้บังคับเป็นต้นไป การสวมสิ่งคลุมหน้าเต็มใบในสถานที่สาธารณะ อย่างเช่น ตามท้องถนน ร้านค้า พิพิธภัณฑ์ การขนส่งมวลชนและสวนสาธารณะ เป็นความผิด ยกเว้นหากหญิงนั้นกำลังเดินทางอยู่ในรถส่วนบุคคล (ไม่ได้เป็นผู้ขับ) หรืออยู่ในบริเวณมัสยิด กฎหมายนี้ยังรวมไปถึงพลเมืองทุกคน รวมทั้งชายและผู้ที่ไม่ได้นับถือศาสนาอิสลาม ผู้ซึ่งไม่อาจปกปิดใบหน้าของตนทั้งหมดได้ในสาธารณะยกเว้นเหตุการณ์ที่เกิดขึ้นเป็นบางครั้งเช่นคาร์นิวัลหรือสถานการณ์พิเศษที่กฎหมายกำหนด (เช่นนักปั่นจักรยานและเจ้าหน้าที่ด้านความปลอดภัย)

## ร่างรัฐบัญญัติ

ร่างรัฐบัญญัตินี้ ได้รับความเห็นชอบของสภาผู้แทนราษฎรฝรั่งเศส ด้วยคะแนนเสียง 335 ต่อ 1 เสียง และได้รับความเห็นชอบของวุฒิสภาฝรั่งเศส ด้วยคะแนนเสียง 246 ต่อ 1 เสียง งดออกเสียง 100 เสียง

**รัฐบัญญัติ"** และ **"วางโทษ** 150 ยูโร สำหรับผู้สวมใส่ผ้าคลุมหน้าโดยฝ่าฝืนรัฐบัญญัตินี้ กับทั้งโทษจำคุก 1 ปี และปรับ 30,000 ยูโร สำหรับผู้ให้ผู้อื่นสวมใส่ผ้าคลุมหน้า รวมถึงโทษจำคุก 1 ปี และปรับ 60,000 ยูโร สำหรับผู้ให้ผู้เยาว์สวมใส่ผ้าคลุมหน้าเช่นว่านั้น  

ร่างรัฐบัญญัติจะเริ่มใช้บังคับเมื่อพ้นกำหนด 6 เดือนนับแต่วันประกาศในรัฐกิจจานุเบกษาฝรั่งเศส เว้นแต่ศาลรัฐธรรมนูญฝรั่งเศสจะวินิจฉัยให้สิ้นสุดลงเสียก่อน

## อ้างอิง

## แหล่งข้อมูลอื่น

* ร่างรัฐบัญญัติห้ามปกปิดใบหน้าในสาธารณสถาน 

หมวดหมู่:กฎหมายฝรั่งเศส
อีเธอร์ (เทพปกรณัม)

**อีเทอร์** เป็นเทพแห่งอากาศ เป็นบุตรแห่งเอเรบัสเทพแห่งความมืดและนิกซ์เทพีแห่งราตรีในเทพปกรณัมกรีก

หมวดหมู่:เทพเจ้ากรีก
กลุ่มอาการโครโมโซมเอกซ์เปราะบาง

**กลุ่มอาการโครโมโซมเอกซ์เปราะบาง** () หรือ**กลุ่มอาการมาร์ติน-เบล** () เป็นสาเหตุของภาวะสติปัญญาบกพร่องเล็กน้อยถึงปานกลางที่ถ่ายทอดในครอบครัวซึ่งพบบ่อยที่สุด และเป็นโรคทางพันธุกรรมที่สัมพันธ์กับภาวะสติปัญญาบกพร่องที่พบมากที่สุดรองจากกลุ่มอาการดาวน์

## ประวัติศาสตร์
ในปี ค.ศ. 1943 Martin และ Bell ได้สำรวจครอบครัวที่มีสมาชิกในครอบครัวที่เป็นเพศชายมีภาวะสติปัญญาบกพร่องหลายราย ทั้งสองสามารถเชื่อมโยงการถ่ายทอดภาวะสติปัญญาบกพร่องนี้ว่าเป็นการถ่ายทอดลักษณะทางพันธุกรรมที่เกี่ยวข้องกับโครโมโซมเอกซ์ได้แม้จะยังไม่ทราบลักษณะที่แน่นอน ต่อมาในปี ค.ศ. 1969 Lubs ค้นพบข้อมูลทางพันธุกรรมส่วนที่เกินมาจากแขนข้างยาวของโครโมโซมเอกซ์ในผู้ป่วยเพศชายและเพศหญิงที่ไม่มีอาการ ผลการสังเกตนี้ยังไม่มีใครพบยืนยันซ้ำจนกระทั่งมีการค้นพบว่าผลจาก folate-deficient thymidine-deficient medium ที่ใช้ในการเพาะเซลล์ลิมโฟซัยต์ในการศึกษาระยะแรก&thinsp;ๆ นั้นเป็นส่วนสำคัญในการศึกษา

## อ้างอิง

## แหล่งข้อมูลอื่น
* CDC’s National Center on Birth Defects and Developmental Disabilities
* FraXA.org - The Fragile X Research Foundation
* Fragilex.org.uk - The United Kingdom National Fragile X charity
* FragileX.org The National Fragile X Foundation (สหรัฐ) 
* FragileX.org.au - Fragile X Association of Australia - องค์กรการกุศล
* The Colorado Fragile X Consortium 
* Gene Reviews
* เชื่อมโยงอย่างใกล้ชิดกับกลุ่มอาการ Nicolaides-Baraitser

หมวดหมู่:ความผิดปกติทางประสาทวิทยา
หมวดหมู่:ออทิซึม
หมวดหมู่:ปัญญาอ่อน
หมวดหมู่:ความพิการ
หมวดหมู่:กลุ่มอาการ
หมวดหมู่:ความผิดปกติที่ถ่ายทอดทางยีนเด่นบนโครโมโซมเอกซ์
หมวดหมู่:กุมารเวชศาสตร์
อิเกียด

**อิเกียด** () เป็นชาวหลงเสีย (หลังเอ๋ย์) มณฑลซานตง ตั้งตัวเป็นเต้าหยินผู้วิเศษ เข้าไปหลอกลวงประชาชนในเขตแคว้นกังตั๋ง ซึ่งซุนเซ็กเป็นผู้ปกครอง มีผู้นิยมเลื่อมใสมาก ซุนเซ็กไม่เชื่อถือ และเกรงว่าอิเกียดจะซ่องสุมผู้คนก่อการร้ายเป็นภัยแก่ตน จึงให้ทหารจับตัวไปฆ่าเสีย แล้วเอาศพประจานไว้ ณ ทางสามแพ่ง คืนนั้นซุนเซ็กเห็นรูปอิเกียดเดินกรายแขนเข้ามาตรงหน้า ก็โกรธ ชักกระบี่ออกฟัน แล้วล้มสลบและล้มเจ็บไม่ช้าก็ตายตามอิเกียดไป 

อิเกียด นักพรตที่เดินทางออกช่วยเหลือผู้คนแถบเมืองกังตั๋ง มีเวทมนตร์วิเศษรักษาคนอื่นได้ ซุนเซ็กที่เป็นหนุ่มแน่นไม่เชื่อเรื่องเวทมนตร์ และไม่อยากให้ประชาชนงมงาย จึงสังหารอิเกียด ต่อมาซุนเซ็กล้มป่วย โดนวิญญาณอิเกียดหลอกหลอนจนตายในที่สุด 

## อ้างอิง

หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลที่นับถือลัทธิเต๋าในคริสต์ศตวรรษที่ 2
การเจาะน้ำคร่ำ

**การเจาะน้ำคร่ำ** () เป็นการตรวจทางการแพทย์อย่างหนึ่งใช้สำหรับการตรวจวินิจฉัยก่อนการคลอดสำหรับความผิดปกติของโครโมโซม การติดเชื้อในทารก และความผิดปกติอื่นๆ ทำโดยเจาะดูดเอาน้ำคร่ำปริมาณน้อยจากถุงน้ำคร่ำที่อยู่รอบๆ ทารกในครรภ์ ในน้ำคร่ำนี้จะมีเนื้อเยื่อของทารกอยู่ สามารถสกัด[]ออกมาตรวจ [DNA หาความผิดปกติทางพันธุกรรมได้

ไม่มีข้อบ่งชี้ของการเจาะน้ำคร่ำเพื่อการตรวจวินิจฉัยยืนยันความเป็นบุตร

## ความเสี่ยงและข้อเสีย
การเจาะน้ำคร่ำจะทำในช่วงอายุครรภ์ 15-20 สัปดาห์ หากทำเร็วกว่านี้จะมีความเสี่ยงที่การเจาะจะทำอันตรายต่อแขนขาของทารก ส่วนใหญ่นิยมทำที่อายุครรภ์ 18 สัปดาห์

งานวิจัยปีค.ศ. 1970 ประเมินความเสี่ยงของการแท้งที่เกิดจากการเจาะน้ำคร่ำไว้ที่ประมาณ 1 ใน 200 (0.5%)

นอกจากนี้ยังมีความเสี่ยงของการเกิดภาวะน้ำคร่ำหลุดอุดหลอดเลือดอีกด้วย
### การรั่วของน้ำคร่ำ
พบมีการสูญเสียน้ำคร่ำชั่วคราวในหญิงตั้งครรภ์ที่รับการเจาะน้ำคร่ำมากกว่าในกลุ่มที่ไม่ได้เจาะ แม้อาจไม่ทำให้เกิดผลการตั้งครรภ์ที่ผิดปกติมากนักก็ตาม การสูญเสียน้ำคร่ำนี้เกือบทั้งหมดเป็นการสูญเสียน้ำคร่ำเพียงเล็กน้อยและมักหยุดได้เองภายใน 1 สัปดาห์ พร้อมกันกับการมีปริมาณน้ำคร่ำเพิ่มขึ้นกลับมาเท่าปกติ การหยุดรั่วนั้นเชื่อว่าไม่ได้เป็นผลโดยตรงจากการซ่อมแซมเยื่อบุที่ถูกเจาะ แต่เกิดจากการเปลี่ยนแปลงของชั้น decidua และชั้นกล้ามเนื้อมดลูกที่ป้องกันไม่ให้มีการรั่วมากขึ้น

### อันตรายโดยตรงต่อทารก
โอกาสที่จะเกิดอันตรายโดยตรงต่อทารกจากเข็มเจาะนั้นมีน้อยมากหากใช้การเจาะน้ำคร่ำพร้อมอัลตราซาวนด์ การทดลองแบบสุ่มชิ้นหนึ่งทำกับหญิงตั้งครรภ์ 2239 คนที่ใช้การเจาะน้ำคร่ำพร้อมอัลตราซาวนด์ไม่พบว่ามีอันตรายโดยตรงต่อทารก

## อ้างอิง

หมวดหมู่:การตรวจระหว่างการตั้งครรภ์

## แหล่งข้อมูลอื่น
* Amniodex is an interactive decision support intervention designed for women faced with the decision of whether to undergo amniocentesis.

หมวดหมู่:Pregnancy tests
หมวดหมู่:หัตถการทางสูติศาสตร์
วัดหัวข่วง (จังหวัดน่าน)

**วัดหัวข่วง** ตั้งอยู่บน ถนนมหาพรหม เลขที่ 77 ตำบลในเวียง อำเภอเมืองน่าน จังหวัดน่าน สังกัดคณะสงฆ์มหานิกาย เป็นวัดที่มีความสำคัญในเขตหัวแหวนเมืองน่าน อยู่ติดหอคำหลวง หรือ พิพิธภัณฑสถานแห่งชาติ น่าน และคุ้มอดีตเจ้าเมืองน่าน ไม่ปรากฏว่าสร้างมาตั้งแต่สมัยใด สันนิษฐานว่าสร้างในสมัยล้านนาตอนปลาย พุทธศตวรรษที่ 20-22 มีจิตรกรรมฝาผนังที่สวยงามภายในพระวิหาร มีพระพุทธรูปปางมารวิชัย ลักษณะพุทธศิลป์แบบท้องถิ่นล้านนา สกุลช่างเมืองน่าน ฝีมือประณีตงดงาม โดยมีหลักฐานบันทึกเกี่ยวกับประวัติการบูรณะครั้งแรกเมื่อปี พ.ศ. 2425 โดย เจ้าอนันตวรฤทธิเดช เจ้าผู้ครองนครน่าน องค์ที่ 62 และต่อมาเมื่อปี พ.ศ. 2472 ในสมัยเจ้ามหาพรหมสุรธาดา เจ้าผู้ครองนครน่าน องค์ที่ 64 องค์สุดท้าย

## เจดีย์วัดหัวข่วง
เจดีย์วัดหัวข่วง|thumb|200px|left
**เจดีย์วัดหัวข่วง** เป็นเจดีย์ทรงปราสาทหรือทรงเรือนธาตุ ได้รับอิทธิพลศิลปะล้านนา ประกอบด้วย ส่วนฐานสร้างเป็นสี่เหลี่ยมฐานปทม ประดับด้วยลูกแก้วสองชั้น มีฐานไม้ คั่นกลาง ฐานบัวลูกแก้วชั้นบนย่อมุม รับกับเรือนธาตุไปจรดชั้นบัวถลาใต้องค์ระฆัง ส่วนเรือนธาตุมีซุ้มจรนัมด้านละซุ้ม ประดิษฐานพระพุทธรูปปางมารวิชัยสำริด ประดับมุมด้วยรูปเทวดาทรงเครื่องยืนพนมมือ เรือนธาตุเป็นชั้นบัวถลาซ้อนกันสามชั้น ยอดขององค์เจดีย์เป็นทรงระฆังมีขนาดเล็กไม่มีบัลลังก์ สันนิษฐานว่าเป็นศิลปะที่ดัดแปลงตามแบบของช่างเมืองน่าน มีอายุระหว่างสมัยล้านนาตอนปลาย

## หอธรรมวัดหัวข่วง
ภาพบริเวณวัด|thumb|250px|left
**หอธรรมวัดหัวข่วง**เป็นสถานที่เก็บพระไตรปิฏก และคำภีร์โบราณ ที่มีอายุหลายปี ตั้งแต่สมัยก่อสร้างวัด

หมวดหมู่:วัดในอำเภอเมืองน่าน
หมวดหมู่:โบราณสถานในจังหวัดน่าน
ท่าอากาศยานนานาชาติฉงชิ่งเจียงเป่ย์

**ท่าอากาศยานนานาชาติฉงชิ่งเจียงเป่ย์** (จีนตัวย่อ: 重庆江北国际机场, จีนตัวเต็ม: 重慶江北國際機場, พินอิน: Chóngqìng Jiāngběi Guójì Jīchǎng)  ตั้งอยู่ในเขตอู๋เป่ย นครฉงชิ่ง สาธารณรัฐประชาชนจีน ระยะทาง 21 กิโลเมตร จากศูนย์กลางนครฉงชิ่ง 

ท่าอากาศยานฉงชิ่งเจียงเป่ย์เป็นท่าอากาศยานหลักในภูมิภาคตะวันตกเฉียงใต้ของจีน ในปี พ.ศ. 2552 มีจำนวนผู้โดยสารทั้งสิ้น 14,083,045 คน อยู่ในอันดับที่ 10 ของท่าอากาศยานในประเทศจีน ในด้านของจำนวนผู้ใช้บริการ และอยู่ในอันดับที่ 11 ในจำนวนปริมาณสินค้า อีกทั้งยังเป็นท่าอากาศยานหลักของสายการบิน ฉงชิ่งแอน์ไลน์ เสฉวนแอร์ไลน์ และแอร์ไชน่า

การออกแบบของท่าอากาศยาน จะให้ความสำคัญกับการเดินทางภายในประเทศมากกว่า โดยอาคารผู้โดยสารภายในประเทศจะมีขนาดใหญ่กว่า มีผู้ใช้บริการมากกว่า มีสิ่งอำนวยความสะดวกมากกว่า เช่นร้านอาหาร ร้านค้าต่างๆ รวมถึงระบบขนส่งมวลชนเช่น รถไฟฟ้า และ รถแท็กซี่ ขณะที่ส่วนเดินทางระหว่างประเทศจะมีอาคารขนาดเล็กตั้งห่างออกไปพอสมควร สิ่งอำนวยความสะดวกมีไม่มากนัก โดยมีรถโดยสารฟรีเชื่อมระหว่างอาคารผู้โดยสารภายในประเทศและอาคารผู้โดยสารระหว่างประเทศเพื่ออำความสะดวกแก่ผู้ใช้บริการ

## แหล่งข้อมูลอื่น
* ท่าอากาศยานนานาชาติฉงชิ่งเจียงเป่ย์ 

ฉ
หมวดหมู่:สิ่งก่อสร้างในฉงชิ่ง
พระนางเชฮ็อน

**อดีตพระมเหสียุน** (; ; 15 กรกฎาคม ค.ศ. 1455 – 29 สิงหาคม ค.ศ. 1482) เดิมคือ **พระนางเชฮ็อน** (; ) เป็นทายาทรุ่นที่สิบเอ็ดธิดาของแม่ทัพยุน กวัน (윤관) เป็นพระมเหสีในพระเจ้าซ็องจงแห่งโชซ็อน อดีตดำรงตำแหน่งพระสนมและหลังจากพระนางคงฮเยพระมเหสีพระองค์แรกของพระเจ้าซ็องจงสิ้นพระชนม์ พระนางจึงได้รับการแต่งตั้งขึ้นเป็นพระมเหสีกรุงโชซ็อน

## พระราชประวัติ
อดีตพระนางยุน ทรงเป็นที่รู้จักในนามพระนางเชฮ็อนพระราชมารดาของเจ้าชายย็อนซัน และพระราชชายาในพระเจ้าซ็องจง เดิมทรงเป็นเพียงพระสนมแต่หลังจากพระนางคงฮเย ตระกูลฮัน สิ้นพระชนม์โดยไร้ทายาท พระเจ้าซ็องจงจึงตั้งพระนางขึ้นเป็นพระมเหสีเพื่อความมั่นคงและสันติสุขของราชอาณาจักร

พระนางยุนเป็นผู้หญิงที่มีความงดงามเป็นเลิศ พระนางได้รับการอภิเษกกับพระเจ้าซ็องจงในปี ค.ศ. 1476 หลายเดือนต่อมาพระนางได้ให้ประสูติพระราชโอรสนามว่า **อี ยุง** ภายหลังได้รับการแต่งตั้งเป็น **เจ้าชายย็อนซัน**และขึ้นเป็นกษัตริย์ต่อจากพระราชบิดา 
พระมเหสีเชฮ๊อน ทรงเป็นสตรีที่เพียบพร้อมทุกด้าน และทรงดำรงในวิถีปฏิบัติแห่งฝ่ายใน แต่ในขณะเดียวกัน ทรงมีพระอุปนิสัยที่เถรตรง ยึดมั่นในกฎระเบียบ จึงทำให้เหล่าสนมนางใน ที่มักจะฝ่าฝืนกฎระเบียบไม่พอใจนัก ทำให้นางเหล่านี้ มันจะคอยกลั่นแกล้งพระนางตลอดเวลา โดยเฉพาะ สนมออมควีอิน และชองควีอิน

คืนหนึ่งในปี ค.ศ. 1479 พระนางทรงทะเลาะกับพระเจ้าซ็องจงจนทำให้เกิดรอยเล็บข่วนบนพระพักตร์ของพระเจ้าซ็องจง ซึ่งพระนางอินซูพระราชมารดาทอดพระเนตรเห็นรอยเหล่านั้นถึงแม้พระเจ้าซ็องจงจะทรงปกปิดไว้ทำให้พระนางอินซูทรงพิโรธเป็นอย่างมากถึงกับโปรดให้สั่งปลดพระนางยุนออกจากตำแหน่งพระมเหสีและเนรเทศออกจากพระราชวังภายหลังถูกตัดสินประหารชีวิตโดยการประทานยาพิษในปี ค.ศ. 1482 ต่อมาหลังจากนั้นเจ้าชายย็อนซันได้ขึ้นครองราชย์ต่อจากพระเจ้าซ็องจงได้พยายามรื้อฟื้นคดีเพื่อคืนฐานะเดิมแก่พระมารดาและกวาดล้างผู้ที่มีส่วนข้องการสำเร็จโทษทำให้ราชสำนักวุ่นวายปั่นป่วน นอกจากนั้นทำตัวเสเพลไม่สนใจกิจบ้านเมือง จนในที่สุดเจ้าชายย็อนซันก็ถูกขุนนางก่อรัฐประหารจนถูกปลดจากบัลลังก์

## อ้างอิง

## แหล่งข้อมูลอื่น
* 제헌왕후 윤씨 

หมวดหมู่:พระมเหสีราชวงศ์โชซ็อน
หมวดหมู่:ตัวละครในบันทึกรักคิมชูซ็อน สุภาพบุรุษมหาขันที
หมวดหมู่:ผู้นำที่พ้นตำแหน่งจากรัฐประหาร
หมวดหมู่:ผู้ถูกประหารชีวิตด้วยยาพิษ
ตู้ประชาสัมพันธ์

**ตู้ประชาสัมพันธ์** หรือ **ตู้คีออส** () คือเครื่องคอมพิวเตอร์เครื่องหนึ่งที่ได้มีการรวบรวมข้อมูลขององค์กร หรือบริษัทไว้เพื่อบริการให้กับลูกค้า ตู้ประชาสัมพันธ์นี้จะให้ข้อมูลข่าวสารต่างๆให้กับคนที่สนใจ 

การใช้งานของตู้ประชาสัมพันธ์นี้ช่วยบริการให้กับผู้ที่ติดต่อได้อย่างรวดเร็วมากกว่า หากเปรียบเทียบกับการใช้พนักงานประชาสัมพันธ์

## อ้างอิง

หมวดหมู่:คอมพิวเตอร์แบ่งตามขอบเขต